cyanic-selkie/wikianc huggingface dataset:
আনা কুর্নিকোভা
ব্যক্তিগত জীবন
১৯৮১ সালের ৭ই জুন সোভিয়েত রাশিয়ার মস্কোয় জন্মগ্রহণ করেন কুর্নিকোভা৷ বাবা সের্গেই ছিলেন কুস্তিগির আর মা আলা ছিলেন ৪০০ মিটার দৌড়বিদ। ২০০১ সালে কুর্নিকোভা বিয়ে করেন তারই স্বদেশী আইস হকি খেলোয়াড় সার্জেই ফেডরোভকে। ঠিক একই সময়ে আরেক আইস হকি খেলোয়াড় পাভেল বুরের সাথেও কুর্নিকোভার প্রেমের সম্পর্ক ছিল বলে গুঞ্জন ছিল। ফেডরোভের সাথে বিয়ের আগে থেকেই অর্থাৎ ১৯৯৯ সাল থেকেই পাভেলের সাথে কুর্নিকোভার প্রেমের সম্পর্ক ছিল। ২০০৩ সালে কুর্নিকোভার সাথে ফেডরোভের ডিভোর্স হয়ে যায়। এরপর অবশ্য কুর্নিকোভা ও পাভেলের প্রেমের বিষয়টি সম্পর্কে আর কোনো তথ্য জানা যায় নি। অবশ্য কুর্নিকোভা ও ফেডরোভের বিয়ে সম্পর্কেও কুর্নিকোভার ব্যক্তিগত সহকারী সঠিক কোনো তথ্য জানতেন না। কুর্নিকোভার প্রেম-বিয়ের রহস্যের জট খুলতে না খুলতেই আবার খবর বের হয় যে, পপস্টার এনরিক ইগলেসিয়াসের সাথে প্রেমে মজেছেন তাদের টেনিস-সুন্দরী কুর্নিকোভা। তারপর ২০০৩ ও ২০০৫ সালে আবার বিয়ের খবরও বের হয়। বিয়ের খবরের সাথে তাল মিলিয়ে দুজনের অস্বীকার খবরও প্রচার হতে থাকে বিশ্ব মিডিয়ায়। তবে ২০১১ সালেই নাকি তারা সেরেই রেখেছেন বিয়ের কাজ।
ক্রীড়া জীবন
পেশাদার টেনিসে কুর্নিকোভার অভিষেক হয় ১৯৯৫ সালে। ১৯৯৭ সালে মাত্র ১৬ বছর বয়সে টেনিসের বিশ্বকাপ উইম্বলডন ওপেনে অংশ নেন। সেবার শিরোপা জেতা না হলেও সেমিফাইনালে পৌঁছে এবং খেলার ধরন দিয়ে বুদ করে ফেলেন পুরো টেনিস বিশ্ব। একক ক্যারিয়ারে কোনো শিরোপা না থাকলেও মার্টিনা হিঙ্গিসের সঙ্গে জুটি বেঁধে পরপর দুই বছর ইউএস ওপেন জিতেছিলেন স্পোর্টস ইলাস্ট্রেটেড, ম্যাক্সিমসহ বিভিন্ন ফ্যাশন ম্যাগাজিনের প্রচ্ছদে জায়গা করে নেওয়া এ রুশ টেনিসতারকা। একে একে ১৭টি ডাবলস জিতেন তিনি৷ এরপর ২০০৩ সালে পিঠের ব্যথার কারণে টেনিস জগৎ থেকে অবসর নিলেও, রুশ টেনিস তারকাদের জন্য পথ তৈরী করে দেন আনা কুর্নিকোভা৷
বাংলাদেশ জাতীয়তাবাদী ফ্রন্ট
বাংলাদেশ জাতীয়তাবাদী ফ্রন্ট বাংলাদেশের একটি রাজনৈতিক দল। আবুল কালাম আজাদ দলটির চেয়ারম্যান এবং ঢাকা-১৭-এর সংসদ সদস্য।
ইতিহাস
নাজমুল হুদা ৬ জুন ২০১২ সালে বাংলাদেশ জাতীয়তাবাদী দল থেকে পদত্যাগ করার পর সেই বছরের ১০ই আগস্ট বাংলাদেশ জাতীয়তাবাদী ফ্রন্ট নামে নতুন রাজনৈতিক দল গঠন করেন। ২০১৩ সালে বাংলাদেশ নির্বাচন কমিশন থেকে নিবন্ধন লাভ করে।
আনি এরনো
আনি এরনো (Annie Ernaux; জন্মনাম আনি দ্যুশেন Annie Duchesne; জন্ম ১লা সেপ্টেম্বর ১৯৪০) একজন ফরাসি লেখিকা ও সাহিত্যের অধ্যাপিকা। ২০২২ সালে তিনি সাহিত্যে নোবেল পুরস্কার পান।
এরনোর সাহিত্যকর্ম মূলত আত্মজীবনীমূলক এবং এর সাথে সমাজবিজ্ঞানের ঘনিষ্ঠ সম্পর্ক আছে। তিনি তাঁর লেখায় ব্যক্তিগত অভিজ্ঞতার সাথে বৃহত্তর সামাজিক ইতিহাসের মেলবন্ধন ঘটিয়েছেন। ১৯৭৪ সালে রচিত তাঁর প্রথম উপন্যাস লে জার্মোয়ার ভিদ ("শূন্য আলমারিগুলি") তাঁর আত্মজৈবনিক লেখালিখির বুনিয়াদ গঠন করে। লা প্লাস ("এক পুরুষের জগৎ") ও লা ওঁত ("লজ্জা") গ্রন্থে তাঁর বাবা-মার সামাজিক আরোহণ, লা ফাম জ্যলে ("বরফশীতল নারী") গ্রন্থে তাঁর বিয়ে, পাসিওঁ সাঁপল ("সরল কামনা"), স্য পের্দ্র ("নিজেকে হারানো") ও লোক্যুপাসিওঁ ("দুশ্চিন্তা") গ্রন্থে তাঁর যৌনচিন্তা ও প্রেম, জুর্নাল দ্য দ্যঅর ("বাইরের রোজনামচা"), লা ভি এক্সতেরিয়র ("বাইরের জীবন") গ্রন্থে তাঁর চারপাশের পরিবেশ, লেভেনমঁ ("একটি ঘটনা") গ্রন্থে তাঁর গর্ভপাত, জ্য ন্য সুই পা সর্তি দ্য মা নুই ("এখনও আঁধারে") রচনাতে তাঁর মায়ের আলৎসহাইমার রোগ, উ্যন ফাম ("এক নারীর গল্প") গ্রন্থে তাঁর মায়ের মৃত্যু, ল্যুজাজ দ্য লা ফোতো ("আলোকচিত্রের ব্যবহার") গ্রন্থে তাঁর নিজের স্তন ক্যানসার, ইত্যাদি ব্যাপারগুলি সরাসরি বা পরোক্ষভাবে ফুটে উঠেছে এবং তাঁর লেখাগুলিকে একই সাথে আত্মজৈবনিক ও সামাজিক ঐতিহাসিক মাত্রা দিয়েছে। এরনোর রচনাশৈলীকে সরলতা, স্বচ্ছতা, সংযম ও নৈতিকতা দ্বারা উদ্বুদ্ধ নান্দনিকতা দ্বারা চরিত্রায়িত করা হয়েছে। আর তাঁর লেখনীস্বর নিরপেক্ষ ও বেনামী। এরনো ২০২২ খ্রিস্টাব্দে সাহিত্যে নোবেল পুরস্কার লাভ করেন। "ব্যক্তিগত স্মৃতির শেকড়, বিচ্ছেদ ও সামষ্টিক বাধাগুলি উন্মোচিত করার সাহস ও চিকিৎসকসম সূক্ষ্ণতা প্রদর্শনের জন্য" তাঁকে এই পুরস্কার প্রদান করা হয়। তিনি সাহিত্যে নোবেল পুরস্কার বিজয়ী প্রথম ফরাসি নারী সাহিত্যিক; তাঁর আগে যে ১৫ জন ফরাসি সাহিত্যিক নোবেল জয় করেন, তারা সবাই পুরুষ ছিলেন। নোবেল সাহিত্য পুরস্কার প্রদানকারী সমিতি বলে যে এরনোর সুদীর্ঘ ৫০ বছরের সাহিত্যসমগ্র "বিরাট সামাজিক লিঙ্গগত, ভাষাগত ও শ্রেণীগত বৈষম্যের দ্বারা চিহ্নিত এক জীবনের" "আপসহীন" অনুসন্ধান। সমিতির প্রধান আন্ডার্স ওলসন বলেন যে এরনো "সাহসিকতা ও ডাক্তারি সূক্ষ্মতার সাথে" "সামাজিক অভিজ্ঞতাগুলির পারস্পরিক বিরোধিতা" উন্মোচন করেছেন এবং "লজ্জা, অবমাননা, ঈর্ষা কিংবা নিজের স্বরূপ দেখার অক্ষমতার মতো ব্যাপারগুলি বর্ণনা করেছেন"।
সাহিত্য জীবন
এরনো ১৯৪০ সালে উত্তর ফ্রান্সের নরমঁদি (নরম্যান্ডি) অঞ্চলে জন্মগ্রহণ করেন। তিনি ছিলেন শ্রমিক শ্রেণীর এক পরিবারের সন্তান। তাঁর বাবা-মা একটি কফিঘর ও মুদির দোকান চালাতেন। সেখানে যেসব মধ্যবিত্ত মেয়েরা কেনাকাটা করতে আসত, তাদের সাথে সাক্ষাতের মাধ্যমে এরনো তাঁর শ্রমিক-শ্রেণী বাবা-মা ও তাঁদের সামাজিক পরিবেশ নিয়ে প্রথমবারের মতো লজ্জার অনুভূতি লাভ করেন, যা পরবর্তীতে তাঁর লেখা নানা কাহিনীর উপজীব্যে পরিণত হয়। কৈশোরেই এরনো নিয়মিত দিনলিপি লিখতে শুরু করেন আর নিজের লেখালেখির সক্ষমতা সম্যক অনুভব করেন। তিনি বিশ্ববিদ্যালয়ে সাহিত্যে পড়াশোনা করেন, এরপর লন্ডনে "ও প্যার" হিসেবে কাজ করেন। এরপর বিয়ে করে দুই সন্তানের জন্ম দেন ও একটি ফরাসি মাধ্যমিক বিদ্যালয়ে শিক্ষিকা হিসেবে চাকুরি করা শুরু করেন।
তবে সাহিত্যগগনে তারকা হিসেবে তাঁর প্রকৃত উদয় ঘটে ১৯৮৩ সালে, যে বছর তিনি তাঁর চতুর্থ গ্রন্থ লা প্লাস (La place, "এক পুরুষের জগৎ") প্রকাশ করেন। এই আত্মজীবনীভিত্তিক কল্পসাহিত্য গ্রন্থটিতে মাত্র একশত পৃষ্ঠাতে এরনো তাঁর প্রয়াত বাবার জীবন ও যে সামাজিক পরিবেশে তাঁর বাবার চরিত্র গঠন লাভ করেছিল, তার এক নিরাবেগ চিত্র অঙ্কন করেন। এর কয়েক বছর পরে এরনো তাঁর মাকে উপজীব্য করে একই রকম, আরও ছোট একটি গ্রন্থ লেখেন, যার নাম উ্যন ফাম (Une femme "এক নারীর গল্প"), এবং যাতে কল্পকাহিনী, সমাজবিদ্যা ও ইতিহাসের মেলবন্ধন ঘটেছে। এই দুইটি বইয়ে এরনো সামাজিক পরিবর্তন ও সামাজিক শ্রেণী আনুগত্যের পরিবর্তনের কারণে তাঁর প্রজন্ম ও তাঁর বাবা-মায়ের প্রজন্মের সম্পর্কের টানাপড়েনের ব্যাপারটি তুলে ধরেন এবং এভাবে ফরাসি সমাজে শ্রেণীবৈষম্যের ব্যাপারটি পরোক্ষভাবে ফুটিয়ে তোলেন।
আনি এরপর ধারাবাহিকভাবে আরও অনেকগুলি আত্মজীবনীমূলক কল্পসাহিত্য গ্রন্থ রচনা করেন। পরবর্তী ৫ দশকে একে একে তিনি সর্বমোট ২৪টি গ্রন্থ প্রকাশ করেছেন। ২০২২ সালে প্রকাশ করেছেন নতুন উপন্যাস ল্য জ্যনম ("এক যুবকের গল্প")। এগুলির বাইরেও তার অসংখ্য লেখালিখি রয়েছে।
তবে আনি এরনোর আন্তর্জাতিক স্বীকৃতি বিলম্বিত হয়েছে। ফ্রান্স ও অন্যান্য ফরাসিভাষী দেশে এবং ইউরোপে পরিচিত নাম হলেও পৃথিবীর অন্যান্য আনি এরনো দীর্ঘ কাল অবধি পরিচিত হয়ে ওঠেননি। তিনি ১৯৯১ সালে প্রকাশ করেছিলেন তার উপন্যাস সহজ কামনা (পাসিওঁ সাঁপল)। ইংরেজিতে অনূদিত হয়ে এটি প্রকাশিত হয় ১৯৯৩ সালে। নিউইয়র্ক টাইমস পত্রিকায় এ বইটির আলোচনা প্রসঙ্গে লেখা হয়েছিল: কেবল ফ্রান্সেই এ রকম একটি ক্ষুদ্রাবয়ব আত্মজৈবনিক উপন্যাস পাঠকের কাছে সমাদৃত হতে পারে। উপন্যাসটি ফরাসি পাঠকদের কাছে দ্রুত জনপ্রিয়তা লাভ করলেও মার্কিন যুক্তরাষ্ট্রে, এমনকি ইংরেজিভাষী বিশ্বে তেমন কদর লাভ করেনি। আলোচনায় আরও উল্লেখ করা হয়েছিল: তার অপরাপর দুটি উপন্যাস যথা ১৯৮৩ সালে প্রকাশিত এক পুরুষের জগৎ এবং ১৯৮৮ সালে প্রকাশিত এক নারীর গল্প ফ্রান্সে ব্যাপক জনপ্রিয়তা লাভ করলেও মার্কিন যুক্তরাষ্ট্রে তেমন কোনো সাড়া জাগায়নি।
২০০০ সালে এরনো তাঁর সাহিত্যিক জীবনের অন্যতম শ্রেষ্ঠ কর্মটি রচনা করেন, যার নাম লেভেনমঁ (L’événement "ঘটনা")। এটিতে তিনি ডাক্তারি সংযমের সাথে ভাষার ব্যবহার করে একটি ২৩ বছর বয়সী যুবতীর নিজ দৃষ্টিকোণ থেকে একটি অবৈধ গর্ভপাতের কাহিনী বর্ণনা করেন। ২০২১ সালে এই উপন্যাসটিকে ভিত্তি করে একই নামে একটি ফরাসি চলচ্চিত্র মুক্তি পায়।
যুক্তরাজ্যের টাইমস লিটারেরি সাপ্লিমেন্ট নামক সাহিত্য ক্রোড়পত্রটিতে তাঁকে ইউরোপের শীর্ষস্থানীয় একজন লেখিকা হিসেবে বর্ণনা করেছে। কথাসাহিত্যিক জন ব্যানিভল বলেছেন যে সাহিত্যজগতে এরনোর লেখালেখি একটি বিপ্লবের মতো, কারণ যে পদ্ধতিতে তিনি লিখে থাকেন, তার কোনো পূর্বজ নেই। তার রচনার বৈশিষ্ট্য হচ্ছে আত্মজৈবনিকতা। অতীতের বাস্তব অভিজ্ঞতাকে তিনি অবলম্বন করেছেন গ্রন্থের প্রধান উপজীব্য হিসেবে। কিন্তু অতীতকে তিনি দেখেছেন একজন সমাজতাত্ত্বিকের চোখে। তার দেজানে গ্রন্থটি ইউরোপের বাইরে বিশেষ সমাদর লাভ করেছে। মার্কিন দৈনিক পত্রিকা দ্য নিউ ইয়র্ক টাইমস লেখা হয় যে এটি এমন একটি আত্মজীবনী, যার মতো আগে কখনও লেখা হয়নি। এতে দ্বিতীয় বিশ্বযুদ্ধ-পরবর্তী ফরাসি সমাজের যে চিত্র ফুটে উঠেছে তা তুলনারহিত।
সাহিত্য দর্শন ও আত্মজৈবনিকতা
ফ্রান্সে এরনো বহু দশক ধরেই বিখ্যাত। সেখানে তাঁকে আলবের কাম্যু, সিমন দ্য বোভোয়ার, ফ্রঁসোয়াজ সাগঁ ও এদুয়ার লুইয়ের সাথে তুলনা করা হয়। আনি এরনোর অন্যতম পরিচয় এই যে তিনি একজন আত্মজৈবনিক ঔপন্যাসিক। প্রতিটি উপন্যাসের উপজীব্য স্বীয় জীবনের কড়কড়ে অভিজ্ঞতা এবং পর্যবেক্ষণ। তিনি নিজের জীবনের গোপন এবং প্রকাশ্য খুঁটিনাটি নানা বিষয়কে এক-একটি উপন্যাসের জন্য উপজীব্য করেছেন নিঃসংকোচ সাহসিকতায়। তাঁর বইগুলি সংক্ষিপ্ত, বাহুল্যবর্জিত, অনমনীয় ও নির্বিকারভাবে উদাসীন।
ষাটের দশকে, যখন তার বয়স কুড়ি থেকে পঁচিশ, তখন ভার্জিনিয়া উলফ পড়ে পড়ে এরনোর মধ্যে লেখালেখির তীব্র ইচ্ছা ঘনিয়ে উঠেছিল। কাছাকাছি সময়ে অঁদ্রে ব্র্যতোঁ-র অধিবাস্তবতাবাদের প্রথম ইশতেহার পড়ে জীবন এবং লেখালেখির ও জীবনযাপনের একটি পথরেখার সন্ধান পেয়েছিলেন। জারমেইন গ্রিয়ারের দা ফিমেইল ইউনাক বইটি তার দার্শনিক চিন্তায় নারীর সামাজিক অবস্থানকে প্রবিষ্ট করে দিয়েছিল। ১৯৬৫তে প্রকাশিত হয় জর্জ পেরেকের ষাটের গল্প: বিষয়আশয়। জর্জ পেরেকের রচনাকৌশল তাকে ভাবিয়েছিল। এই সবকিছু তাকে চেনা-পরিচিত জগতকে নতুন করে উপলব্ধির দিকনির্দেশনা দিয়েছিল। ভার্জিনিয়া উলফের মতো তারও মনে হয়েছিল লিখতে হলে প্রথমে বর্ণনাতীত বাস্তবকে তীব্রভাবে অনুভব করে নিতে হবে। লেখালেখির লক্ষ্য হবে হৃদয়ের গভীরে অনুভূত বাস্তবকে সাহিত্যের নতুন কোনো ভাষায় উত্থাপন করা। বিশেষ কোনো কাহিনী কল্পনা ফাঁদার প্রয়োজন নেই; উদ্দেশ্যমূলকভাবে বিশেষ কতগুলি চরিত্রচিত্রণের প্রয়োজন নেই। বরং নিজ জীবনের অভিজ্ঞতা ও অনুভবের মধ্যেই সুপ্ত রয়েছে যা কিছু দরকার। এভাবেই তিনি আত্মজৈবনিক কাহিনী রচনার দিকে ঝুঁকে পড়েছিলেন। শেষ পর্যন্ত তার রচনা আত্মজৈবনিকতা অতিক্রম করে হয়ে উঠেছে সর্বজনীন উপন্যাস। তার রচনার পরিসরে স্মৃতি ও স্মৃতিচারণ, অতীতের আবেগ ও উপলব্ধি, স্বপ্ন ও কল্পনা কখন একে অপরের সীমান্ত অতিক্রম করেছে তা বলা কঠিন। তবে সব লেখলেখির নোঙ্গর বাস্তব জীবনে প্রোথিত রেখেছেন তিনি। সাধারণ মানুষের জীবনের আকাঙ্ক্ষা ও ব্যর্থতা, আদর্শ ও দুর্বলতা, উত্থান ও পতন, দুঃখ ও লজ্জা, অর্জন ও অপমান সবই তার উপন্যাসের কাহিনীতে স্থান পেয়েছে। জীবনের রূঢ় বাস্তবতাকে ফুটিয়ে তোলার বিষয়ে তার পক্ষপাত রয়েছে।
১৯৮৮ সালে আনি এরনো সোভিয়েত রাশিয়ায় গেলে লেনিনগ্রাদে একজন তরুণ রুশ কূটনৈতিকের সঙ্গে পরিচয় ঘটে। তখন ঐ তরুণ রুশ কূটনৈতিকের কর্মস্থল ছিল প্যারিস। এরনোর বয়স ৪৮, নতুন প্রেমিকের বয়স পঁয়ত্রিশ। তাদের আঠারো মাস স্থায়ী প্রেমের কাহিনী নিয়ে ২০০১ সালে তিনি প্রকাশ করেন স্য পের্দ্র ("নিজেকে হারানো")। ঘনিষ্ঠ মিলনের বর্ণনায় তিনি অকপট যেমন তিনি লিখেছেন, “তিন ঘণ্টায় চারবার করেছি আমরা”; “বাৎসায়নের কামসূত্রে আছে এমন কিছু করতে আমরা বাকী রাখিনি”, “ওর বীর্যমাখা একটি জি-স্ট্রিং আমি আমার বালিশের নিচে রেখে দেব”। একস্থানে আমরা পড়ি: "হঠাৎ খেয়াল করে দেখি আমি আমার একটি কনট্যাক্ট লেন্স হারিয়ে ফেলেছি। ওর পুরুষাঙ্গের মাথায় খুঁজে পেলাম অবশেষে।" অকপটভাবে এরনো লিখেছেন: "ও আসে, চোদে, ভদকা টানে আর স্তালিনকে নিয়ে বকবক করে।" ─ দিনলিপিতে লিখে রাখা এই কাহিনীই তিনি উপজীব্য করেছিলেন উপরোল্লিখিত "সহজ কামনা" (পাসিওঁ সাঁপল) উপন্যাসে।
এক তরুণীর গল্প শিরোনামীয় উপন্যসটি তার কুমারীত্ব বিসর্জনের কাহিনী। তিনি একটি সাক্ষাৎকার বলেছেন, এটি কোনো ধর্ষণের ঘটনা ছিল না। ধর্ষণের ঘটনা হলে হয়তো অনেক আগেই এ নিয়ে লিখে ফেলতাম। তিনি বলেছেন, "আমি বাধা দেই নি, এ কথা স্পষ্ট মনে পড়ে।"  — কার্যত নিজ জীবনের সব কিছুই তিনি তার সাহিত্যের উপজীব্য করেছেন।
নেভিল কুইন
নেভিল অ্যান্থনি কুইন (Neville Quinn; জন্ম: ২১ ফেব্রুয়ারি, ১৯০৮ - মৃত্যু: ৫ আগস্ট, ১৯৩৪) টুইফন্তেইন এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২৯ থেকে ১৯৩২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট ও গটেং দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলিং করতেন। এছাড়াও, নিচেরসারিতে বামহাতে কার্যকরী ব্যাটিংশৈলী উপস্থাপন করেছেন নেভিল কুইন।
প্রথম-শ্রেণীর ক্রিকেট
১৯২৭-২৮ মৌসুম থেকে ১৯৩৩-৩৪ মৌসুম পর্যন্ত নেভিল কুইনের প্রথম-শ্রেণীর খেলোয়াড়ী জীবন চলমান ছিল। বামহাতি নিচেরসারির ব্যাটসম্যান ও বামহাতি মিডিয়াম ফাস্ট বোলার নেভিল কুইন ১৯২৭-২৮ মৌসুম থেকে গ্রিকুয়াল্যান্ড ওয়েস্টের পক্ষে খেলতে থাকেন। পরের মৌসুমে নিজস্ব তৃতীয় খেলায় বর্ডারের বিপক্ষে সুন্দর ক্রীড়াশৈলী প্রদর্শন করেন। প্রথমে ইনিংসে ৮/৩৭ পান। পরবর্তীকালে এটিই তার ব্যক্তিগত সেরা বোলিং পরিসংখ্যান হিসেবে রয়ে যায়।
এরপর পরের খেলায় ট্রান্সভালের বিপক্ষে ২৪ ওভার বোলিং করে ৬/১৯ পান। ফলশ্রুতিতে, ১৯২৯ সালে দক্ষিণ আফ্রিকার সদস্যরূপে ইংল্যান্ড গমনে তার স্থান সুনিশ্চিত হয়।
টেস্ট ক্রিকেট
১৯২৯ সালে ইংল্যান্ড সফরে টেস্ট ক্রিকেটে অভিষেক ঘটে নেভিল কুইনের। শুষ্ক ইংরেজ গ্রীষ্ম মৌসুমে নিজের সুইং বোলিং মানিয়ে নিতে সক্ষম হন। পাঁচ টেস্টে নিয়ে গড়া ঐ সিরিজের চার টেস্টে তার অংশগ্রহণ ছিল। হেডিংলিতে অনুষ্ঠিত সিরিজের তৃতীয় টেস্টে ইংল্যান্ডের প্রথম ইনিংসে ৬/৯২ লাভ করেন। এটিই তার সংক্ষিপ্ত টেস্ট খেলোয়াড়ী জীবনের একমাত্র পাঁচ-উইকেট লাভের ঘটনা ছিল। এ সফর শেষে সফরকারী দলের টাপি ওয়েন-স্মিথের পর বোলিং গড়ে দ্বিতীয় স্থান দখল করেন। ২৩.৮৯ গড়ে ৬৫ উইকেট লাভ করেছিলেন তিনি। তবে, দক্ষিণ আফ্রিকার টার্ফ উইকেটের ন্যায় বল সোজা আসতো না। ২২ ইনিংসে কেবলমাত্র ২০০ রান তুলতে সক্ষম হয়েছিলেন।
১৯৩০-৩১ মৌসুমে নিজদেশে সফরকারী ইংরেজ দলের বিপক্ষে সিরিজের একটি টেস্টে অংশগ্রহণের সুযোগ পান। ডারবানে অনুষ্ঠিত ড্র হওয়া তৃতীয় টেস্টে ইংরেজ বোলারদের একচ্ছত্র প্রাধান্য ছিল।
অস্ট্রেলিয়া গমন, ১৯৩১-৩২
১৯৩১-৩২ মৌসুমে অস্ট্রেলিয়া ও নিউজিল্যান্ড গমন করেন। সিরিজে শেষে সফরকারী দলে বোলিং গড়ে দ্বিতীয় স্থান দখল করেন। এবার শীর্ষস্থানে ছিলেন স্যান্ডি বেল। মেলবোর্নের তৃতীয় টেস্টে ডোনাল্ড ব্র্যাডম্যানকে ২ রানে ফেরৎ পাঠিয়েছিলেন তিনি। এ সিরিজে একবারই ব্র্যাডম্যান ১০০ রানের নিচে ইনিংসে রান তুলেছিলেন। টেস্ট সিরিজে ৫১২ রান খরচ করে ১৩ উইকেট পান। অন্যান্য সকল প্রথম-শ্রেণীর খেলায় অংশ নিয়ে ২৪ রানেরও কম গড়ে ৪২ উইকেট পেয়েছিলেন। ব্র্যাডম্যান তার বোলিংশৈলীর প্রশংসা করেন।
ব্র্যাডম্যান পরবর্তীকালে উল্লেখ করেছিলেন যে, প্রথমে টেস্টে নেভিল কুইন আমাকে গোলকধাঁধায় ফেলেছিল। ঐ ইনিংসে তিনি দুইবার তার বলে পরাস্ত হয়েছিলেন। তাসত্ত্বেও, ২২৬ রান তুলেন তিনি। কুইন অন্য যে-কোন বোলারের তুলনায় ব্যতিব্যস্ত রেখেছিল। মরিসে টেটের পর তার ন্যায় মিডিয়াম ফাস্ট বোলারের বল পিচে এতো দ্রুতলয়ে আসতে পারে ভাবতে পারেননি।
ব্যক্তিগত জীবন
অস্ট্রালেশিয়ান সফর শেষে আকস্মিকভাবে হৃদযন্ত্রক্রীয়ায় আক্রান্ত হন। ৫ আগস্ট, ১৯৩৪ তারিখে মাত্র ২৬ বছর বয়সে কিম্বার্লীর কেনিলওয়ার্থ এলাকায় নেভিল কুইনের দেহাবসান ঘটে।
অনেক সময়ে ঘুমের ঘোরে হাঁটার অভ্যাস ছিল তার। তার জ্যেষ্ঠ ভ্রাতা মাইকেল কুইন ১৯৩১-৩২ মৌসুমে রোডেশিয়ার পক্ষে প্রথম-শ্রেণীর ক্রিকেটে অংশগ্রহণ করেছিলেন।
জিমি কনর্স
জেমস্‌ স্কট (" জিমি ") কনর্স (পূর্ব সেন্ট লুইসে জন্ম সেপ্টেম্বর ২, ১৯৫২, ইলিনয়) একজন প্রাক্তন মার্কিন টেনিস চ্যাম্পিয়ন যিনি ছিলেন জুলাই ১৯৭৪ থেকে অগষ্ট ১৯৭৭ পর্যন্ত ১৬০ লাগাতার সপ্তাহের জন্য বিশ্বের ১ নম্বর খেলোয়াড়। এছাড়াও তিনি তার ক্যারিয়ারে আরও ৮ বার বিশ্বের ১ নম্বর খেলোয়াড় ছিলেন। তিনি আটটি গ্রান্ড স্লাম একক টাইটেল এবং দুই গ্রান্ড স্লাম ডবলস্‌ টাইটেল জয় করেন। তাকে সর্বকালের সেরা পুরুষ টেনিস খেলোয়াড়দের একজন হিসেবে বিবেচনা করা হয়। বর্তমানে, তিনি মার্কিন টেনিস খেলোয়াড় অ্যান্ডি রডিকের কোচ হিসেবে দায়িত্ব পালন করছেন ।
কাই টাক সুড়ঙ্গ
কাই টাক সুড়ঙ্গ, সাধারনত পরিচিত এয়ারপোর্ট টানেল হল হংকং-এর কোয়লোন এলাকায় অবস্থিত একটি সুড়ঙ্গ। এটি যুক্ত করেছে  কোয়লোন বে ও মা টাউ কোক অঞ্চলকে হংকং আন্তর্জাতিক বিমানবন্দরকে (কাই টাক বিমানবন্দর)। এই সুড়ঙ্গটি রুট ৫-এর অংশ।
এই সুড়ঙ্গটি সহজেই যুক্ত করেছে সুড়ঙ্গের দুই প্রান্তকে।এই সুড়ঙ্গটি নির্মানের পূর্বে কোয়লোন শহর খেয়া দ্বারা সুড়ঙ্গের অপর প্রান্তের সঙ্গে যুক্ত ছিল। (香港街道與地區) (১৯৭৮), ল্যান্ড ডিপার্টমেন্ট, এইচকেএসএকে. কাই টাক সুড়ঙ্গ বর্তমানে পরিচালনা ও পরিচর্যা করে গ্রেট লাকি (এইচ.কে.) কোম্পানি লিমিটেট।
ইতিহাস
সুড়ঙ্গটি নির্মান শুরু হয় ১৯৭৫ সালে, কিন্তু এর নির্মান কঠিন হয়ে পড়ে যখন বিমানবন্দরের রানওয়ের নিচে সুড়ঙ্গ খননের কাজ চলতে থাকে, ফলে ১৯৮২ সালের আগে এটি নির্মান করা সম্ভব হয়নি। দ্বীমুখী দক্ষিণ সুড়ঙ্গটি ১৯৮২ সালে উদ্ভোদন হয় বিকাল ৩:০০ ঘটিকায় ২৯ জুন ১৯৮২ সালে। উত্তর মুখী সুড়ঙ্গটি উদ্ভোদন হয় ৮ অক্টোবর ১৯৮২ সালে । এয়ার্পোর্ট টানেল হল হংকং-এর প্রথম শুল্ক মুক্ত সুড়ঙ্গ।
কাই টাক বিমানবন্দর বন্ধ হয় ১৯৯৮ সালে। হংকং সরকার আবার এই টানেলের নাম রাখেন কাই টাক টানেল ২ মার্চ ২০০৬ সালে যে সুড়ঙ্গটি প্রভাবিত হয় ২০০৬ সালে, after several years of consultation with groups including the কোয়লোন শহর জেলা কাউনসিল.
বৈশিষ্ট
এই সুড়ঙ্গ পথটি এক জোড়া সুড়ঙ্গ নিয়ে গঠিত।সুড়ঙ্গ দুটির প্রতিটি ৭ মিটার ব্যাস ও ১.২৬ কিমি দৈর্ঘ্য বিশিষ্ট।. দক্ষিণ মুখী সুড়ঙ্গ যানবাহন পরিবহন করে কোয়লোন বে থেকে মা টাউ কোক -এর দিকে। A point of interest is that the eastbound tunnel branches off onto Sung Wong Toi Road. এটি হংকং এর এক মাত্র বড় সুড়ঙ্গ যেটি নির্মান করা হয়েছে কাট এন্ড কভার পদ্ধতিতে।
প্রেস্তা শপ
প্রেস্তা শপ একটি ফ্রিমিয়াম, ওপেন সোর্স ই-কমার্স সফটওয়ার। এটি ওপেন সফ্টওয়্যার লাইসেন্স (ওএসএল) এর অধীনে প্রকাশিত। সফটওয়ারটি মাইএসকিউএল ডাটাবেস ম্যানেজমেন্ট সিস্টেমের সমর্থনে পিএইচপি প্রোগ্রামিং ভাষাতে লিখিত।
বর্তমানে বিশ্বব্যাপী ২৫০,০০০ টি দোকান প্রেস্তা সপ ব্যবহার করে এবং ৬০টি ভিন্ন ভাষাতে এটি উপলব্ধ।
ইতিহাস
প্রেস্তা শপ ২০০৫ সালে ফ্রান্সের প্যারিসে ইপাইটেক আইটি স্কুল-এর মধ্যে একটি ছাত্র প্রকল্প হিসাবে শুরু হয়। মূলত নামকরণ phpOpenStore, সফ্টওয়্যার প্রথম দুটি ভাষা পাওয়া যায়: ইংরেজি এবং ফরাসি। তার লঞ্চের তিন মাস পর প্রকল্পটি তেরো ভাষায় অনুবাদ করা হয়েছিল।
কোম্পানি, প্রেস্তা শপ এসএ ২০০৭ সালে ইগর শ্লুমবার্গ এবং ব্রুনো লেভেক দ্বারা প্রতিষ্ঠিত হয়েছিল।
মে ২০১০ এবং এপ্রিল ২০১২ এর মধ্যে, মিয়ামির সেকেন্ডারি সদর দপ্তর প্রতিষ্ঠার সাথে প্রেস্তা শপ ১৭জন কর্মচারী বেড়েছে শত শতেরও বেশি। এপ্রিল ২০১৬ অনুযায়ী, প্রসেসশপটিতে ৬টি দেশে ১২০টির বেশি কর্মচারী এবং অফিস রয়েছে।
টেকনোলজি ট্র্যাকিং ওয়েবসাইট বিটল উইথ ডটকমের মতে, ওপেন সোর্স ই-কমার্স ওয়েবসাইটগুলির জন্য প্রেস্তা শপের বাজার ভাগ ৯%। W3Techs অনুযায়ী, প্রেস্তা শপের সমস্ত ওয়েবসাইটের ০.৫% দ্বারা ব্যবহৃত হয়।
ওয়েবপোটারের মতে, ২০১৯ সালের জুনে প্রেস্তা শপটি ১৫৩,৩৪০ ওয়েবসাইটগুলিতে ব্যবহার করা হয়।
মৌলাই
জনসংখ্যার উপাত্ত
ভারতের ২০০১ সালের আদমশুমারি অনুসারে মৌলাই শহরের জনসংখ্যা হল ৩৮,২৪১ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে মৌলাই এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
বরিস বেকার
বরিস বেকার (Boris Becker) একজন বিখ্যাত জার্মান লন টেনিস খেলোয়াড়। তিনি ছয়বার গ্র্যান্ড স্ল্যাম শিরোপা এবং একটি অলিম্পিক স্বর্ণপদক জয় করেন। তিনি ১৯৮৫ সালে মাত্র ১৭ বছর বয়সে সর্বকনিষ্ঠ খেলোয়াড় হিসেবে ইংল্যান্ডের উইম্বলডন শিরোপা জয় করেছিলেন।দুটি অস্ট্রেলিয়ান ওপেন এবং একটি ইউএস ওপেন।
বিক্রম চন্দ্র প্রধান
বিক্রম চন্দ্র প্রধান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় দাঁতন বিধানসভা কেন্দ্রের বিধায়ক হিসেবে দায়িত্ব পালন করছেন।
চার্লস সেসিল স্টিভেন্স
স্যার চার্লস সেসিল স্টিভেন্স (৫ জুলাই ১৮৪০, তাহিতি - ২৪ মার্চ ১৯০৯) ছিলেন একজন অস্ট্রেলীয় সরকারি কর্মকর্তা যিনি ভারতে ব্রিটিশ রাজের প্রতিনিধিত্বকারী বাংলা প্রদেশের লেফটেন্যান্ট গভর্নর ছিলেন। তিনি সিদ্রাপং হাইডেল পাওয়ার স্টেশনের ভিত্তি তদারকি করেন, যা এশিয়ায় এই ধরনের প্রথম।
তিনি মেলবোর্ন বিশ্ববিদ্যালয়ে শিক্ষা লাভ করেন। তিনি ১৯০৯ সালে ইনফ্লুয়েঞ্জার কারণে কেনসিংটনে মারা যান।
পরেশ মুর্মু
পরেশ মুর্মু হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় কেশিয়ারি বিধানসভা কেন্দ্রের বিধায়ক হিসেবে দায়িত্ব পালন করছেন।
পেলের আন্তর্জাতিক গোলের তালিকা
পেলে একজন ব্রাজিলীয় পেশাদার ফুটবলার, যিনি ১৯৫৭ থেকে ১৯৭১ পর্যন্ত ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলতেন। তাঁকে সর্বকালের সর্বশ্রেষ্ঠ ফুটবল খেলোয়াড় হিসেবে বিবেচনা করা হয়। তিনি ৬৯৭ ম্যাচে ৭৫৭ গোল করে ব্রাজিল জাতীয় ফুটবল দলের সর্বকালের সর্বোচ্চ গোলদাতা। এর মধ্যে ১২টি গোল করেছেন ১৪টি বিশ্বকাপ ম্যাচে, যার মধ্যে ৪টি ১৯৭০-এ করা।
আন্তর্জাতিক গোলের তালিকা
পেলে ৯২ ম্যাচে ৭৭ গোল করে ব্রাজিল জাতীয় ফুটবল দলের সর্বকালের সর্বোচ্চ গোলদাতা। তাঁর প্রথম গোলটি ছিল অভিষেক ম্যাচে, আর্জেন্টিনার বিপক্ষে।
সূত্র:
অ-পূর্ণ আন্তর্জাতিক উপস্থিতি (ক্লাবের হয়ে খেলা)
সূত্র:
ফিফা বিশ্বকাপ গোল
সূত্র:
পরিসংখ্যান
সূত্র:
হ্যাটট্রিক
200px|right|thumb|পেলে [[ব্রাজিল জাতীয় ফুটবল দল|ব্রাজিলের হয়ে সাতটি হ্যাটট্রিক করেন।]]
সূত্র:
নংমাইনসং
নংমাইনসং (Nongmynsong) ভারতের মেঘালয় রাজ্যের পূর্ব খাসি পাহাড় জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে নংমাইনসং শহরের জনসংখ্যা হল ১১,৩৬২ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১৫% হল ৬ বছর বা তার কম বয়সী।
কেরি মুলিগান
কেরি হ্যানা মুলিগান (Carey Hannah Mulligan; জন্ম: ২৮ মে ১৯৮৫) হলেন একজন ইংরেজ অভিনেত্রী ও গায়িকা। জটিল নারী চরিত্রে অভিনয়ের জন্য প্রসিদ্ধ মুলিগান একটি বাফটা পুরস্কার ও একটি ক্রিটিকস চয়েস চলচ্চিত্র পুরস্কার বিজয় এবং দুটি একাডেমি পুরস্কার, দুটি গোল্ডেন গ্লোব পুরস্কার ও একটি টনি পুরস্কারের মনোনয়নসহ অসংখ্য পুরস্কার অর্জন করেছেন।
মুলিগান ২০০৪ সালে রয়্যাল কোর্ট থিয়েটারে কেভিন এলিয়টের ফোর্টি উইংকস মঞ্চনাটকে অভিনয়ের মাধ্যমে তার পেশাদার অভিনয় জীবন শুরু করেন। এরপর প্রাইড অ্যান্ড প্রেজুডিস (২০০৫) চলচ্চিত্রে কিটি বেনেট চরিত্রে অভিনয়ের মধ্য দিয়ে তার চলচ্চিত্রে অভিষেক হয়। তার শুরুর দিকের অন্যান্য কাজগুলো হল বিবিসি টেলিভিশনের ব্লিক হাউজ (২০০৫)-এ আডা ক্লের ও ডক্টর হু (২০০৭)-এ স্যালি স্প্যারো। ২০০৮ সালে আন্তন চেখভের দ্য সিগাল মঞ্চনাটক দিয়ে তার ব্রডওয়ে মঞ্চে অভিষেক হয়, যার জন্য তিনি ইয়ান চার্লসন কমেন্ডেশন পুরস্কার লাভ করেন।
মুলিগান অ্যান এডুকেশন (২০০৯) চলচ্চিত্রে জেনি মেলর চরিত্রে অভিনয় করে শ্রেষ্ঠ অভিনেত্রী বিভাগে বাফটা পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কার, নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এরপর তিনি নেভার লেট মি গো (২০১০), ড্রাইভ (২০১১), শেম (২০১২), দ্য গ্রেট গেটসবি (২০১৩), ইনসাইড লেউইন ডেভিস (২০১৩), ফার ফ্রম দ্য ম্যাডিং ক্রাউড (২০১৫) ও সাফ্রাগেট (২০১৫), মাডবাউন্ড (২০১৭) ও ওয়াইল্ডলাইফ (২০১৮) চলচ্চিত্রে অভিনয় করে আরও সমাদৃত হন। ২০১৫ সালে ব্রডওয়েতে ডেভিড হেয়ারের স্কাইলাইট মঞ্চনাটকে অভিনয় করে তিনি মঞ্চনাটকে শ্রেষ্ঠ প্রধান অভিনেত্রী বিভাগে টনি পুরস্কারের মনোনয়ন লাভ করেন। তিনি থ্রিলারধর্মী প্রমিসিং ইয়াং ওম্যান (২০২০) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে তার দ্বিতীয় একাডেমি পুরস্কারের মনোনয়ন লাভ করেন।
মুলিগান ২০১২ সাল থেকে আলৎসহাইমারের রোগের শুভেচ্ছাদূত এবং ২০১৪ সাল থেকে যুদ্ধশিশুদের শুভেচ্ছাদূত। ২০১২ সালে তিনি গায়ক-গীতিকার মার্কাস মামফোর্ডকে বিয়ে করেন। তাদের দুই সন্তান রয়েছে।
প্রারম্ভিক জীবন
কেরি হ্যানা মুলিগান ১৯৮৫ সালের ২৮শে মে লন্ডনে জন্মগ্রহণ করেন। তার মাতা ন্যানো (জন্মনাম: বুথ) এবং পিতা স্টিফেন মুলিগান। তার পিতা হোটেলের ব্যবস্থাপক। তিনি আইরিশ বংশোদ্ভূত এবং লিভারপুলে জন্মগ্রহণ করেন। তার মাতা একজন বিশ্ববিদ্যালয়ের প্রভাষক এবং ওয়েলসের লান্ডেইলোতে জন্মগ্রহণ করেন। তার পিতামাতা একটি হোটেলে কাজের সময় পরিচিত হন।
মুলিগানের বয়স যখন তিন বছর তখন তার পিতার হোটেলে কাজের সুবাদে তাদের পরিবার জার্মানি পাড়ি জমায়। সেখানে বসবাসকালে তিনি ও তার ভাই ইন্টারন্যাশনাল স্কুল অব ড্যুসেলডর্ফে পড়াশোনা করেন। তার বয়স যখন আট বছর তখন তিনি ও তার পরিবার যুক্তরাজ্যে ফিরে আসেন। কৈশোরে তিনি সারির স্বাধীন বিদ্যালয় ওল্ডিংহাম স্কুলে পড়াশোনা করেন।
ব্যক্তিগত জীবন
মুলিগান সঙ্গীতদল মামফোর্ড অ্যান্ড সন্সের প্রধান গায়ক মার্কাস মামফোর্ডকে বিয়ে করেন। তারা শৈশবে কলম বন্ধু ছিলেন এবং যৌবনে পুনরায় একত্রিত হন। ইনসাইড লেউইন ডেভিস চলচ্চিত্রের নির্মাণ শেষ হওয়ার কয়েক সপ্তাহ পর তারা ২০১২ সালে ২১শে এপ্রিল বিবাহ বন্ধনে আবদ্ধ হন। তাদের দুই সন্তান রয়েছে। They have two children.
ফ্যাট ম্যান
লক্ষ্যস্থল
বোমা নির্মাণের প্রয়োজনীয় উপকরণাদির অপর্যাপ্ততায় বেশ কয়েকমাস বিলম্ব হয়। এ বিলম্বের ফলে ইউরোপ নিশ্চিত যুদ্ধ থেকে পিছিয়ে যায়। বিকল্প লক্ষ্য হিসেবে ধীরে ধীরে জার্মানি থেকে জাপানের দিকে দৃষ্টি নিবদ্ধ হয়। ৬ আগস্ট জাপানের হিরোশিমায় পারমাণবিক বোমা বিস্ফোরণের পর ককুরা শহরকে লক্ষ্যস্থল করা হয়। কিন্তু আকাশ জুড়ে মেঘ জমে থাকায় বিকল্প লক্ষ্যস্থল হিসেবে নাগাসাকিকে নির্ধারণ করা হয়।
বক্সকার নামীয় বি-২৯ বোমারু বিমানের সাহায্যে ফ্যাট ম্যানকে বহন করা হয়। ৩৯৩ডি বোম্ব স্কোয়াড্রনের মেজর চার্লস সুইনে বিমানটির পাইলট ছিলেন। জাপানের স্থানীয় সময় সকাল ১১:০২ ঘটিকায় ১,৬৫০ ফুট উঁচু থেকে বোমাটি নিক্ষেপ করেন। এর ক্ষমতা ছিল ৮৮ টেরাজুল বা ২১ কিলোটন টিএনটি। পার্ল হারবার আক্রমণে ব্যবহৃত টাইপ ৯১ টর্পেডোর নির্মাতা প্রতিষ্ঠান মিতসুবিশি-উরাকামি অস্ত্র কারখানাটি বিস্ফোরণের পর ধ্বংসস্তুপে পরিণত হয়েছিল।
ফলাফল
আকাশ মেঘে ঢাকা থাকার ফলে সঠিকভাবে লক্ষ্যস্থল নির্ধারণ করা যায়নি। ফলে বোমাটি কেন্দ্রস্থল বিচ্যুত হয় এবং হিরোশিমার তুলনায় কম ক্ষতিগ্রস্ত হয়। আনুমানি ঊনচল্লিশ হাজার লোক ঘটনাস্থলেই নিহত হন। এছাড়াও পঁচিশ হাজার লোক আঘাতপ্রাপ্ত হন। বিস্ফোরণ ও অগ্নিদগ্ধ হয়ে হাজারো লোক পরবর্তীকালে মারা যান। তেজষ্ক্রিয়তার প্রভাবে শত শত লোক আক্রান্ত হয়ে মৃত্যুবরণ করেন। নাগাসাকিতে এ নিহত হবার ঘটনা দ্বিতীয় বিশ্বযুদ্ধে ৩য় সর্বোচ্চ। এর পূর্বে রয়েছে হিরোশিমা Ra
মইনুদ্দিন শামস
মইনুদ্দিন শামস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় নলহাটি বিধানসভা কেন্দ্রের বিধায়ক হিসেবে দায়িত্ব পালন করছেন।
জাভেদ আখতার
জাভেদ আখতার (जावेद अख्तर, ; জন্ম: ১৭ জানুয়ারি, ১৯৪৫) একজন কবি, গীতিকার এবং চিত্রনাট্যকার। তিনি ভারতের মূলধারার একজন লেখক এবং তার বেশীরভাগ সফল এবং জনপ্রিয় কাজগুলো সেলিম খানের সাথে করেছেন। তার কাজের স্বীকৃতিস্বরূপ তিনি ১০ টি ফিল্মফেয়ার পুরস্কারে ভূষিত হন।
শৈশব কাল
তার আসল নাম ছিলো জাদু। তার বাবার লেখা একটা কবিতা "লম্বা,লম্বা কিসি জাদু কা ফাসানা হোগা" থেকে এই নাম নেওয়া হয়। পরবর্তীতে আনুষ্ঠানিকভাবে তিনি 'জাদু' নামের সাথে মিল রেখে জাভেদ নাম নেন।
শিক্ষা জীবন
তিনি লখনউয়ের কলভিন তালুকদার কলেজ এবং মিন্টো সার্কেলে পড়াশোনা করেন। তিনি আলীগড় মুসলিম বিশ্ববিদ্যালয় থেকে মেট্রিকুলেশান পাস করেন।
পেশা
১৯৬৪ সালের ৪ অক্টোবরে আখতার মুম্বই আসেন এবং চলচ্চিত্র শিল্পে কাজ নেওয়ার চেষ্টা করতে থাকেন কিন্তু ১৯৭০ সাল পর্যন্ত তিনি কোনো কাজ নিতে সমর্থ হননি।
সেলিম খানের সাথে প্রথম জাভেদ আখতারের সাক্ষাৎ হয় সরহাদি লুটেরা ছবি তৈরির সময়। এই ছবি ছিলো সেলিম খানের সর্বশেষ অভিনীত ছবিগুলোর একটা। এরপর তিনি চিত্রনাট্য লেখার দিকে মন দেন। এই সময় থেকে তাদের মধ্যে বন্ধুত্ব গড়ে উঠে। সেলিম খান চিত্রনাট্য লিখতেন আর জাভেদ আখতার তাকে ডায়ালগ দিয়ে সাহায্য করতেন। সেই সময় থেকে তারা সেলিম-জাভেদ জুটি নামে ব্যাপক পরিচিতি পান। ১৯৮২ এর আগ পর্যন্ত তারা এভাবেই কাজ চালিয়ে যান।
রাজেশ খান্না প্রথম সেলিম খান এবং জাভেদ আখতারকে তার হাতি মেরে সাথি চলচ্চিত্রে কাজ করার সুযোগ দেন।
এছাড়াও তাদের ব্যবসাসফল জনপ্রিয় চলচ্চিত্রগুলির মধ্যে রয়েছে: যাদু কি বারাত (১৯৭৩), জাঞ্জির (১৯৭৩), হাত কি সাফাই (১৯৭৪), দেবর (১৯৭৫), শোলে (১৯৭৫), প্রেমাদা কান্নিকি, চাচা ভাতিজা (১৯৭৭), ডন (১৯৭৮), ত্রিশূল (১৯৭৮), মনুশুলু চেছিনা দঙ্গালু (তেলুগু ছবি), যুগনধার, দোস্তানা (১৯৮০), ক্রান্তি (১৯৮১), জামানা (১৯৮৫) এবং মি. ইন্ডিয়া (১৯৮৭)। তারা একত্রে প্রায় ২৪টির মত চলচ্চিত্রে কাজ করেছেন; যেমন: ২টি তেলুগু চলচ্চিত্র, মনুশুলু চেছিনা দঙ্গালু, যুগনধার এবং একটি কন্নাটা চলচ্চিত্র প্রেমাদা কান্নিকি। তাদের লেখা ২৪টি চলচ্চিত্রের মধ্যে ২০টি ব্যবসাফল হিট চলচ্চিত্র। তাদের লেখা চিত্রনাট্য বক্স অফিসে তেমন সাফল্য দেখাতে না পারা চলচ্চিত্র গুলি হল; আখিরী দাও (১৯৭৫), ইমান ধর্ম (১৯৭৭), কালা পাত্থর (১৯৭৯), এবং শান (১৯৮০)। তারা ১৯৮২ সালের ব্যক্তিগত বিষয়ের কারণে আলাদা হয়ে যান। সেলিম-জাভেদ জুটিকে সর্বকালের সর্বশ্রেষ্ঠ সফল চিত্রনাট্যাকার হিসাবে বর্ণনা করা হয়।
আখতার ২০০৯ সালের ১৬ই নভেম্বর রাজ্যসভার সদস্য মনোনীত হন।
ব্যক্তিগত জীবন
আখতার হানি ইরানির সাথে বিয়ে করেন এবং এখানে তার দুই সন্তান ফারহান আখতার এবং জয়া আখতার জন্মগ্রহণ করে। ফারহান এবং জয়া দুজনেই অভিনয় করছেন। বাবা আখতার আর ছেলে ফারহান বেশ কিছু ছবিতে এক সাথে কাজ করেছেন যেমন দিল চাহতা হ্যায়, লক্ষ্য, রক অন!! এবংজিন্দেগি না মিলেগি দোবারা মেয়ে জয়ার সাথে।
জাভেদ আখতার হানি ইরানিকে তালাক দেন এবং উর্দু কবি কাইফি আজমির মেয়ে জনপ্রিয় অভিনেত্রী শাবানা আজমিকে বিয়ে করেন।
পুরস্কার
তিনি পাঁচ বার জাতীয় পুরস্কার পান, এছারাও পদ্মশ্রী এবং পদ্মভূষণ পুরস্কার পেয়েছেন। সাহিত্য অকাদেমি পুরস্কার পেয়েছেন তার কবিতা সংগ্রহ "লাভা"র জন্য। ২০২০ সালে তিনি 'রিচার্ড ডকিন্স অ্যাওয়ার্ড' অর্জন করেন।
বোধি লিনাক্স
বোধি লিনাক্স (Bodhi Linux) মকশা উইন্ডো ব্যবস্থাপক ব্যবহার করা উবুন্টু-ভিত্তিক একটি হালকা লিনাক্স ডিস্ট্রিবিউশন। ডিস্ট্রিবিউশনটির দর্শন হলো, একটি ন্যূনতম বেস সিস্টেম প্রদান করা যাতে করে ব্যবহারকারী তাদের পছন্দের সফটওয়্যার দিয়ে সাজাতে পারে। এজন্যে ডিফল্টভাবে এখানে অধিকাংশ লিনাক্স ব্যবহারকারীদের জন্যে যেসব সফটওয়্যার আবশ্যক শুধুমাত্র সেসব সফটওয়্যার অন্তর্ভুক্ত থাকে, যেমন- ফাইল ম্যানেজার (পিসিম্যানএফএম), ওয়েব ব্রাউজার (মিডোরি) এবং একটি টার্মিনাল ইমুলেটর (টার্মিনোলজি)। ডেভেলপাররা যেগুলোকে অপ্রয়োজনীয় মনে করে সেসব সফটওয়্যার অথবা বৈশিষ্ট্য এড়িয়ে যাওয়া হয়।
ইন্টেল-নির্ভর প্রসেসরের সাথে সাথে, এআরএম প্রসেসর নির্ভর ট্যাবলেট যন্ত্রের জন্যে ডেবিয়ান-ভিত্তিক বোধি লিনাক্সের একটি আলফা সংস্করণ রয়েছে। হালনাগাদ রাখতে তূলনামূলক বেশি সময় লাগে বলে বোধি লিনাক্সের ট্যাবলেট সংস্করণ দাপ্তরিকভাবে আর সাপোর্ট করা হয় না।
পারফরমেন্স
বোধি লিনাক্সের ন্যূনতম সিস্টেম রিকোয়ারমেন্ট হলো ১২৮ এমবি র‍্যাম, ২জিবি খালি জায়গা হার্ড ডিস্কে এবং ৩০০ মেগাহার্টজ প্রসেসর। পিজিক্যাল এড্রেস এক্সপ্যানশান সাপোর্ট করা বা না করা উভয় ৩২ বিট প্রসেসরই একইভাবে সাপোর্ট করে। দুটো বোধি সংস্করণের মূল তফাৎ হলো, একটিতে তূলনামূলক পুরোনো লিনাক্স কার্নেল সংস্করণ ব্যবহার করা হয়। এনলাইটেনমেন্ট ডিআর১৭-ভিত্তিক ফোর্ক মকশা ডেস্কটপ ব্যবহারের মাধ্যমে হাই-এন্ড কম্পিউটার হার্ডওয়্যার ছাড়াই উন্নত ডেস্কটপ এফেক্ট ও এনিমেশন প্রদান করে। এনলাইটেনমেন্ট উইন্ডো ম্যানেজার ও শুধুমাত্র বোধি লিনাক্সের জন্যে উন্নীত হাতিয়ারগুলো সি ও পাইথনে লেখা।
সাপোর্ট
বোধি লিনাক্স যেহেতু উবুন্টুর দীর্ঘ সমর্থিত শাখা থেকে এসেছে, তাই সাপোর্টও একইভাবে দেয়া হয়: ৫ বছর সময়কালে নিরাপত্তা হালনাগাদ দৈনিক ভিত্তিতে প্রদান করা হয়। তবে, উবুন্টুর মত বোধির কোন স্বল্প সময়ের জন্যে সমর্থিত সংস্করণ নেই।ইন্সটলের উপর কমান্ড লাইন বা প্যাকেজ ম্যানেজার ব্যবহার করে বোধি লিনাক্স হালনাগাদ করা যায়।
মুক্তি চক্র
মুক্তিগুলোকে ক.খ.গ, এভাবে ক্রমিকমান দেয়া হয়, যেখানে
প্রধান হালনাগাদ উবুন্টুর দীর্ঘ মেয়াদী সাপোর্টকে অনুসরণ করে(ক.খ.গ; যথা- ৪.খ.গ > ৫.০.০)। লক্ষ্য থাকে প্রতিবছর উবুন্টুর নতুন এলটিএস সংস্করণ অনুসরণ অরে জুলাইয়ে একটি উল্লেখযোগ্য হালনাগাদ প্রদান করা।
মুমতাজ শাহনেওয়াজ
মুমতাজ শাহনেওয়াজ (১৯১২-১৯৪৮) ছিলেন একজন পাকিস্তানি কূটনীতিক এবং লেখক । তিনি ইংরেজি সাহিত্যে ডিগ্রি অর্জন করেছিলেন।
পাকিস্তান আন্দোলন
তার মায়ের মতো, মমতাজ শাহনেওয়াজ একজন কংগ্রেস সদস্য হিসাবে জাতীয় আন্দোলনে আকৃষ্ট হয়েছিলেন কিন্তু ধীরে ধীরে তার সহানুভূতি মুসলিম লীগের দিকে স্থানান্তরিত করেছিলেন। মমতাজ (তার পরিবার এবং বন্ধুদের কাছে তানজি বলে পরিচিত ছিলেন) জিন্নাহ দ্বারা ব্যাপকভাবে প্রভাবিত ছিলেন। মমতাজ শাহনেওয়াজ ৩৫ বছর বয়সে পাকিস্তান সৃষ্টির কয়েক মাস পর জাতিসংঘের সাধারণ পরিষদে পাকিস্তানের প্রতিনিধিত্ব করার জন্য নিউইয়র্কে যাওয়ার পথে একটি বিমান দুর্ঘটনায় মারা যান, যিনি এশিয়ার প্রথম মহিলা হিসেবে একটি আইনসভা অধিবেশনে সভাপতিত্ব করেন।
সাহিত্যিক দক্ষতা
তার উপন্যাস, দ্য হার্ট ডিভাইডেড সম্ভবত ভারত বিভাজনের পটভূমিতে প্রথম উপন্যাস। এটি ১৯৪০ এর দশকে উত্তর ভারতের একটি মুসলিম পরিবারের গল্প বলে। এটি স্বাধীনতা এবং দেশভাগের একটি বিশদ বিবরণ প্রদান করে, যদিও এটি দেশভাগের দাঙ্গা প্রদর্শন থেকে বিরত থাকে।
মৃত্যু
শাহনওয়াজ ১৯৪৮ সালে প্যান অ্যাম ফ্লাইট ১-১০ এর দুর্ঘটনায় মারা যান। তিনি একটি প্রাথমিক খসড়া রেখে যান, যা তার পরিবার ১১ বছর পরে সম্পাদিত আকারে প্রকাশ করে।
অল্টারনেটর
thumb|right|320px|বিংশ শতাব্দীর প্রথম দিককার একটি অল্টারনেটর যা হাঙ্গেরির বুদাপেস্টে তৈরি হয়েছিল। অল্টারনেটর এমন একটি জেনারেটর যা পরিবর্তনশীল ভোল্টেজ উৎপন্ন করে। যে কোন জেনারেটরের আর্মেচার ওয়াইন্ডিংয়ে প্রথমত পরিবর্তনশীল ভোল্টেজ উৎপন্ন হয়। কিন্তু ডি সি জেনারেটরের বেলায় পরিবর্তনশীল ভোল্টেজকে কম্যুটেটরের মাধ্যমে ডি সি তে রুপান্তরিত করে লোডে সরবরাহ করা হয়। অল্টারনেটরে পরিবর্তনশীল ভোল্টেজ উৎপন্ন করার জন্য চুম্বকক্ষেত্র ও আর্মেচার প্রয়োজন। কোন চৌম্বকক্ষেত্রে আর্মেচার অর্থাৎ কন্ডাক্টরকে ঘুরিয়ে বা স্থির আর্মেচারের চতুর্দিকে চৌম্বকক্ষেত্রকে ঘুরিয়ে পরিবর্তনশীল ভোল্টেজ উৎপন্ন করা হয়। কিন্তু উচ্চ চাপ ও ক্ষমতার অল্টারনেটরে আর্মেচারকে ঘুরালে অনেক অসুবিধার সৃষ্টি হওয়ার কারণে সাধারণত চৌম্বকক্ষেত্রকে ঘুরিয়ে ভোল্টেজ উৎপন্ন করা হয়।
অল্টারনেটরের মুলতত্ত্ব
তড়িৎ-চৌম্বক আবেশের (Electromagnetic induction) তত্ত্বের উপর ভিত্তি করে অল্টারনেটর তৈরি করা হয়। ডি সি জেনারেটরের মত অল্টারনেটরেও আর্মেচার ও চৌম্বকক্ষেত্র থাকে। অল্টারনেটরে আর্মেচার ওয়াইন্ডিং একটি স্থির কাঠামোর উপর বসানো থাকে। একে স্টেটর বলা হয়। আর মেশিনের চৌম্বক কয়েল একটি ঘূর্ণনশীল কাঠামোর উপর বসানো থাকে যাকে রোটর বলা হয়। একটি ঢালাই লোহার ফ্রেমের সাথে আর্মেচার ও স্টেটরের কেন্দ্রভাগ আটকানো থাকে। কেন্দ্রভাগের ভিতরের দিকে ওয়ান্ডিং বসানোর জন্য খাঁজ কাটা থাকে। রোটরের বাইরের দিকে পর্যায়ক্রমে দক্ষিণ ও উত্তর মেরু সৃষ্টি হয়। পোলের গায়ে জড়ানো কয়েল দিয়ে ডি সি সাপ্লাই থেকে ১২৫ কিংবা ২৫০ ভোল্টে বিদ্যুত প্রবাহিত হয়। অধিকাংশ ক্ষেত্রেই ডি সি প্রবাহ দেয়ার জন্য রোটর শ্যাফ্‌টের সঙ্গে সংযুক্ত একটি ছোট শান্ট জেনারেটর ব্যবহার করা হয় যাকে এক্সাইটার বলা হয়। এক্সাইটার থেকে বিদ্যুত কারেন্ট ব্রাশ ও স্লিপ রিং হয়ে কয়েলে জায়। রোটর ঘুরতে আরম্ভ করলে সে সঙ্গে চুম্বক বলরেখাও ঘুরতে থাকে। ঘুরন্ত চৌম্বক বলরেখা যখন স্টেটরের খাঁজে বসানো পরিবাহকগুলোকে ছেদ করে, তখন তড়িৎ-চুম্বকীয় আবেশের নিয়ম অনুযায়ী প্রতিটি পরিবাহকে তড়িচ্চালক শক্তি আবিষ্ট হয়। আবিষ্ট পরিবাহকের অভিমুখ ফ্লেমিং এর দক্ষিণ হাত নিয়ম থেকে জানা যায়। এ নিয়ম প্রয়োগ করলে দেখা যায় কোন পরিবাহকের সামনে যখন দক্ষিণ প্রান্ত এসে দাঁড়ায় তখন আবিষ্ট তড়িচ্চালক শক্তি ও বিদ্যুৎ যে দিকে কাজ করে উত্তর প্রান্ত আসলে তার বিপরিত হয়। ফলে আর্মেচারের আবিষ্ট তড়িচ্চালক শক্তিও তড়িৎ দিক পরবর্তি হয়।
অল্টারনেটরের বিভিন্ন অংশের তালিকা
অল্টারনেটরের প্রধান অংশ তিনটি:
স্টেটর
বড় বড় অল্টারনেটরের স্টেটর দুই ধরনের হয়ে থাকে:
ডি সি জেনারেটরের সাথে তুলনা
ডিসি জেনারেটরের সাথে অল্টারনেটরের বেশ কিছু পার্থক্য বিশেষ গুরুত্বের দাবীদার।
ক্যারল বেকার
ক্যারল বেকার (ইংরেজি: Carroll Baker; জন্ম: ২৮শে মে ১৯৩১) হলেন একজন অবসরপ্রাপ্ত মার্কিন অভিনেত্রী। তিনি ১৯৫০ ও ১৯৬০-এর দশকে চলচ্চিত্র, মঞ্চ ও টেলিভিশনে বিভিন্ন চরিত্রে অভিনয় করেছেন। অ্যাক্টরস স্টুডিওতে লি স্ট্রাসবার্গের অধীনে পাঠ গ্রহণের পর তিনি ১৯৫৪ সালে থেকে ব্রডওয়ে মঞ্চে কাজ শুরু করেন। সেখান থেকে ১৯৫৬ সালে এলিয়া কাজান তাকে টেনেসি উইলিয়ামসের বেবি ডল (১৯৫৬) চলচ্চিত্রে সুযোগ দেন। এই চলচ্চিত্রে তার কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কারে মনোনীত হন এবং শ্রেষ্ঠ সম্ভাবনাময় নবাগত বিভাগে গোল্ডেন গ্লোব পুরস্কার লাভ করেন।
পুরস্কার ও সম্মাননা
thumb|right|upright=.9|১৯৬২ সালের সেপ্টেম্বরে কাম অন স্ট্রং মঞ্চনাটকে বেকার।
মোহাম্মদ আলী (বীর প্রতীক)
শহীদ মোহাম্মদ আলী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ আলী একসময় যশোর সেনানিবাসে কর্মরত ছিলেন। সেখানে কর্মরত থাকা অবস্থায় শহরের রসুলপুরে জায়গা কিনে বাড়ি করেন। মুক্তিযুদ্ধ চলাকালে তার পরিবারের সদস্যরা জানতে পারেননি তিনি কী অবস্থায় আছেন। স্বাধীনতার পর জানতে পারেন তিনি শহীদ হয়েছেন। বাংলাদেশ সেনাবাহিনীর পক্ষ থেকে জানানো হয় তিনি কালুরঘাটে এক যুদ্ধে শহীদ হয়েছেন। তার স্ত্রীর বাড়িও ছিল মাদ্রাজে। বাংলাদেশে তার কোনো আত্মীয়স্বজন ছিল না। ১৯৭১ সালে তার স্ত্রী-ছেলেমেয়েরা ছিলেন যশোর জেলা শহরে। তার চার মেয়ে এবং দুই ছেলে।
কর্মজীবন
অবাঙালি মোহাম্মদ আলীর পৈতৃক বাড়ি ছিল ভারতের মাদ্রাজে। ১৯৪৭ সালে ভারত ভাগের পর সেখান থেকে তিনি একা পূর্ব পাকিস্তানে আসেন। পরে তিনি যোগ দেন পাকিস্তান সেনাবাহিনীতে। ১৯৭১ সালে অষ্টম ইস্ট বেঙ্গল রেজিমেন্টের কর্মরত ছিলেন। তখন এই রেজিমেন্টের অবস্থান ছিল  চট্টগ্রামের ষোলশহরে। ২৫ মার্চ রাতে পাকিস্তান সেনাবাহিনী হত্যাযজ্ঞ শুরু করলে অষ্টম ইস্ট বেঙ্গল রেজিমেন্টের বাঙালি সেনা কর্মকর্তা, এনসিও-জেসিও এবং সেনারা  জিয়াউর রহমানের (বীর উত্তম) নেতৃত্বে বিদ্রোহ করে মুক্তিযুদ্ধে যোগ দেন। তখন তিনিও তাঁদের সঙ্গে যোগ দিতে আগ্রহ প্রকাশ করেন। কেউ কেউ তার এই আগ্রহে সন্দেহ প্রকাশ করলেও শেষ পর্যন্ত তাকে প্রতিরোধ যোদ্ধাদের দলে অন্তর্ভুক্ত করা হয়। তিনি অষ্টম ইস্ট বেঙ্গল রেজিমেন্টের একটি দলের অধীনে বাঙালিদের সঙ্গে মিলিয়ে পাকিস্তানি সেনাবাহিনীর বিরুদ্ধে যুদ্ধে অংশ নিতে থাকেন।
মুক্তিযুদ্ধে ভূমিকা
অষ্টম ইস্ট বেঙ্গল রেজিমেন্টের সেনারা চট্টগ্রাম শহর ছেড়ে কালুরঘাটে সমবেত হন ২৯ মার্চ। ৩০ মার্চ সেনাদের একাংশ জিয়াউর রহমানের নেতৃত্বে রামগড়ে যায়। একাংশ কালুরঘাটে থাকে। বাকিরা বান্দরবানের কাছাকাছি অবস্থান নেয়। মোহাম্মদ আলীও সে সময়ে বান্দরবানে ছিলেন। ১১ এপ্রিল কালুরঘাটে পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ এক যুদ্ধ হয়। কালুরঘাটের পতন হলে সেখানে অবস্থানরত মুক্তিযোদ্ধারাও শওকত আলীর (বীর উত্তম) নেতৃত্বে বান্দরবানে সমবেত হন। শওকত আলীর দল সেখানে এক দিন অবস্থান করে রামগড়ে চলে যায়। কিন্তু মোহাম্মদ আলীদের দল বান্দরবানেই অবস্থান করতে থাকে। কয়েক দিন পর পাকিস্তান সেনাবাহিনী তাঁদের আক্রমণ করে। তখন সেখানে ভয়াবহ যুদ্ধ হয়। এই যুদ্ধে মোহাম্মদ আলী যথেষ্ট সাহস ও বীরত্ব প্রদর্শন করেন। যুদ্ধের একপর্যায়ে তিনি শহীদ হন। প্রতিরোধ যোদ্ধারা সেখানেই তাকে সমাহিত করেন।
কুরবানী
কুরবানী (قربانى), কুরবান অথবা আদ্বহা বা আযহা ( أضحية) কে ইসলামী আইন হিসাবে উল্লেখ করা হয়, যা ঈদ উল আযহার সময় পশু উৎসর্গের অনুষ্ঠান। ইসলামি মতে কুরবানী হচ্ছে নির্দিষ্ট দিনে নির্দিষ্ট ব্যক্তির আল্লাহর সন্তুষ্টি ও পুরস্কার লাভের আশায় নির্দিষ্ট পশু জবেহ করা। মুসলমানদের পবিত্র আল কোরআনের তিনটি স্থানে কুরবানির উল্লেখ আছে যার একটি পশু কুরবানির ক্ষেত্রে এবং বাকি দুটি সাধারণ ভাবনার কাজ বোঝাতে যা দ্বারা আল্লাহর নিকটবর্তী হওয়া যায়। জিলহজ মাসের ১০ তারিখ সকাল থেকে ১২ তারিখ সন্ধ্যাা পর্যন্ত আল্লাহর নৈকট্য লাভের জন্য পশু জবাই করাকে ইসলামে কুরবানি বলে।
শাব্দিক অর্থ
কুরবানী শব্দটি হিব্রু কোরবান আর সিরিয়াক ভাষার কুরবানা শব্দদুটির সংগে সম্পর্কিত যার আরবী অর্থ "কারো নিকটবর্তী হওয়া"।
উৎপত্তি
ইসলামে কুরবানীর ইতিহাস বেশ প্রাচীন।  আল কুরআনে হাবিল এবং কাবিলের উল্লেখ পাওয়া যায়। হাবিল প্রথম মানুষ যে আল্লাহর জন্য একটি পশু কুুরবানী করেন । ইবনে কাসির বর্ণনা করেছেন যে, হাবিল একটি ভেড়া এবং তার ভাই কাবিল তার ফসলের কিছু অংশ স্রষ্টার উদ্দেশ্যে নিবেদন করে। আল্লাহর নির্ধারিত পদ্ধতি ছিল যে আগুন আকাশ থেকে নেমে আসবে এবং গ্রহণযোগ্য কুরবানী গ্রহণ করবে। তদনুসারে, আগুন নেমে আসে এবং হাবিলের জবেহকৃত পশুটির কুরবানী গ্রহণ করে। অন্যদিকে কাবিলের ফসল কুরবানী প্রত্যাখ্যান করে। কাবিল এই ঘটনায় ঈর্ষান্বিত হয় ও সামাজিভাবে অপমানবোধ করে কুরবানী কবুল না হওয়ার বিষয়টি তার ভাই হাবিলকে হত্যা করে, যা মানব ইতিহাসের প্রথম হত্যাকাণ্ড হিসেবে পরিচিত। কাবিল তার কৃতকর্মের জন্যে অনুতপ্ত না হওয়ায় আল্লাহ তাকে ক্ষমা করেননি।
ইব্রাহীমের ত্যাগ
ইসলামের বিভিন্ন বর্ণনা অনুযায়ী, মহান আল্লাহ তা’আলা ইসলামের রাসুল হযরত ইব্রাহীম কে স্বপ্নযোগে তাঁর সবচেয়ে প্রিয় বস্তুটি কুরবানি করার নির্দেশ দেনঃ “তুমি তোমার প্রিয় বস্তু আল্লাহর নামে কোরবানি কর”। ইব্রাহীম স্বপ্নে এ আদেশ পেয়ে ১০টি উট কোরবানি করলেন। পুনরায় তিনি একই স্বপ্ন দেখলেন। ইব্রাহীম আবার ১০০টি উট কোরবানি করেন। এরপরেও তিনি একই স্বপ্ন দেখে ভাবলেন, আমার কাছে তো এ মুহূর্তে প্রিয় পুত্র ইসমাইল (আ.) ছাড়া আর কোনো প্রিয় বস্তু নেই। তখন তিনি পুত্রকে কোরবানির উদ্দেশ্যে আরাফাতের ময়দানের উদ্দেশ্যে যাত্রা করেন। যখন ইব্রাহীম আরাফাত পর্বতের উপর তাঁর পুত্রকে কোরবানি দেয়ার জন্য গলদেশে ছুরি চালানোর চেষ্টা করেন, তখন তিনি বিস্মিত হয়ে দেখেন যে তাঁর পুত্রের পরিবর্তে একটি প্রাণী কোরবানি হয়েছে এবং তাঁর পুত্রের কোন ক্ষতি হয়নি। এই ঘটনাকে স্মরণ করে সারা বিশ্বের মুসলিম ধর্মাবলম্বীরা আল্লাহ তাআলার সন্তুষ্টি অর্জনের জন্য প্রতি বছর এই দিবসটি ঈদ উল আধহা নামে উদ্‌যাপন করে।
ধর্মীয় কুরবানী
ইসলামে, হিজরী ক্যালেন্ডারের ১২ তম চন্দ্র মাসের জিলহজ্জ মাসের ১০ তারিখ সকাল থেকে ১২ তারিখ সূর্যাস্ত পর্যন্ত কুরবানী করার সময় হিসেবে নির্ধারিত। এ দিনে বিশ্ব জুড়ে মুসলমানরা কুরবানী দেয় যার অর্থ আল্লাহ সুবহানাহু ওয়া তায়ালার খুুুশীর জন্য নির্দিষ্ট দিনে একটি পশুকে জবেহ করা। ইহা পুত্রের পরিবর্তে ইব্রাহিমের একটি মেষের আত্মত্যাগের পুনরাবৃত্তি, যা ইহুদীধর্মের একটি গুরুত্বপূর্ণ ধারণা এবং ইসলাম বিশ্বাস করে ঘটনাটিকে। এ উপলক্ষ্যে ইসলামি ধর্মপ্রচারকগণ উক্ত ঘটনাটির উল্লেখকরে মানবতায় সেবায় মুসলমানদেরকে তাদের সময়, প্রচেষ্টা এবং সম্পদ নিয়ে এগিয়ে আসতে উজ্জীবিত করে থাকে।
ফিকহের শাখা মেনে নেয় যে পশুটিকে অবশ্যই জবেহর নিয়ম মেনে হত্যা করতে হবে এবং পশুটি একটি গৃহপালিত ছাগল, ভেড়া, গরু বা উট হতে হবে।
শহীদ
ইসলামের জন্য শহীদ হওয়া বোঝাতে কুরবানী শব্দটি ব্যবহৃত হয়। আবার ব্যক্তির সম্পদ ধর্মীয় উদ্দেশ্যে বিলিয়ে দেওয়াকে আল্লাহর রাস্তায় কুরবানী বলা হয়ে থাকে।
কুরবানী সম্পর্কে কুরআনে
মুসলমানদের ধর্মগ্রন্থ পবিত্র কোরআন শরীফে কুরবানী সম্পর্কে একাধিক সুরায় উল্লেখ আছে:
বাইবেলে মুহাম্মাদ
বাইবেলে মুহাম্মাদ একটি বিতর্ক, যেখানে ইসলামের প্রাথমিক যুগ হতে মুসলিমগণ দাবী করেন যে, তাদের নবী মুহাম্মাদের নবীত্ব সম্পর্কে বাইবেলে ভবিষ্যদ্বাণী করা হয়েছে। মুসলিম লেখকেরা এই দৃষ্টিভঙ্গি আরো বিস্তৃত করেছেন এইভাবে যে, তারা বাইবেলে মুহাম্মাদ ব্যাপারে তথ্যসূত্র শনাক্ত করেন। তারা খ্রিস্টানদের নূতন নিয়ম এবং ইহুদীদের তানাখ অর্থাৎ পুরাতন নিয়ম সহ উভয় বইয়েই তা শনাক্ত করেছেন বলে দাবী করেন। কুরআন এবং হাদীসের একাধিক জায়গায়  নবী মুহাম্মাদের ব্যাপারে বাইবেলে উল্লেখ করা হয়েছে বলে দাবী করা হয়েছে। বার্নাবাসের বাইবেলে, মুহাম্মদের ব্যাপারে উল্লেখযোগ্যভাবে বর্ণিত আছে। গবেষকেরা মধ্য যুগের শুরুর দিক থেকেই দাবী করে আসছেন যে, নবীর আগমনের ভবিষ্যদ্বাণী এই বইয়ে উল্লেখ আছে।
কিছু মুসলিম লেখক ইহুদী সমাজে যিশুর পরে আরেকজন নবীর আগমনের প্রত্যাশা ছিল বলে উল্লেখ করেন। এটাও বলেন যে, এইসমস্ত প্রত্যাশা পূরণের শেষ ধাপ ছিল মুহাম্মাদের আগমন। মুসলমানরা মুহাম্মদের শেষের দিকের প্রচেষ্টার ফলপ্রসূতঃ বাইবেলের যিশুর চরিত্র ছাড়াও মূসা এবং দাঊদের মতো একাধিক চরিত্রকে সম্মান করে।
খ্রিস্টান দৃষ্টিভঙ্গি থেকে কিছু উল্লেখজনক ব্যক্তিত্ব যেমন মার্টিন লুথার এবং জন ক্যালভিন মুহাম্মাদ বাইবেলের বক্তব্যানুসারে মিথ্যানবী এবং যিশুবিরোধী বলে আখ্যা দিয়েছেন। অবশ্য আরো অনেক খ্রিস্টান ব্যক্তিত্ব অন্য রকমের মত পোষণ করেন। ১৯১০ সালের ক্যাথোলিক এনসাইক্লোপিডিয়া অনুসারে, গত তিন শতক ধরে গবেষকেরা "মুহাম্মাদ নৈতিক চরিত্র এবং দায়িত্ববোধ" আলোচনা করে বলেন যে, "বেশিরভাগক্ষেত্রে এই ধরনের মন্তব্য "পক্ষপাতিত্ব এবং ইসলামের প্রতি তীব্র ঘৃণা অথবা খ্রিস্টান ধর্মের বিপুল ভালোবাসা" থেকে আসে। ঠিক একই ঘটনা ঘটে অন্য পক্ষ থেকেও, "খ্রিস্টান ধর্মের প্রতি ঘৃণা এবং ইসলাম ধর্মের প্রতি তীব্র ভালোবাসা" এই কাজ করে।
আদিপুস্তক, ৪৯:১০
কাইস আল-কালবি এবং ডেভিড বেঞ্জামিন কেলদানি এই নবীত্ব নিয়ে দেয়া বক্তব্য কোরআনের ৩ঃ৮১ এর আলোকে মুহাম্মদের নবীত্ব বলে ব্যাখ্যা করেন।   ডেভিড বেঞ্জামিন বিশ্বাস করেন, হিব্রু ভাষার শিলোহ শব্দটি প্রকৃতপক্ষে শালুহ ( shǎluḥ ) শব্দটি থেকে। এর অর্থ "প্রেরিত নির্দিষ্ট ব্যক্তি, বার্তাপ্রেরক" অথবা হিব্রু শব্দ শিলুয়াহ ( Shilūăḥ) থেকে এসেছে যার অর্থ "প্রতিবেদক, "ইয়াহ কর্তৃক সত্যায়িত""।
ল্যাটিন ভালগেট অনুবাদ করেছে এই শব্দকে "তিনি... যাকে প্রেরণ করা হয়েছে"।
শিলোহ বাইবেলে বর্নিত একটি শহরের নাম।
দ্বিতীয় বিবরণ, ১৮ঃ১৮
স্যামুয়েল আল-মাগরিবি, একজন ইহুদী গণিতজ্ঞ, যিনি পরবর্তীতে ইসলাম ধর্ম গ্রহণ করেন। তিনি এই বাণীকে তার বই "কনভিন্সিং দ্যা জ্যুস" মুহাম্মদ কর্তৃক ভবিষ্যৎবাণীর সত্যায়ন বলে উল্লেখ করেন।  স্যামুয়েল তার বইয়ে লিখেছেন যে, দ্বিতীয় পুস্তক ২ঃ৪-৬ [এবং নাম্বারে ২০ঃ১৪ এও উল্লেখ্য] এসাউর সন্তানরা ইসরায়েলে নিঃশ্বাস নিচ্ছে  এবং ইশমায়েলের সন্তানদেরও একইভাবে বর্ণনা করেছেন।
মুহাম্মদ ও মূসার মধ্যে তুলনা কুরআনের বাণীতে এবং ইসলামের ঐতিহ্যে বেশ প্রচলিত। কা'আব আল-আহবার বলেছেন, "মুহাম্মদ ও মূসার মধ্যে আল্লাহ তার দর্শন ও কথোপকথন সবচেয়ে বেশি ভাগ করে দিয়েছেন। তিনি মূসার সাথে দুইবার কথা বলেছেন এবং মুহাম্মদ তাকে দুইবার দেখেছেন।" বলা হয় মুহাম্মদ স্রষ্টাকে দুইবার দেখেছেন। একবার তার স্বপ্নে এবং আরেকবার তার নবীত্বের প্রথমদিকের রাত্রিকালীন ভ্রমণে । তবে মুসলমান গবেষকদের কেউ কেউ দাবী করেন, মুহাম্মদ মিরাজে (রাত্রিকালীন ভ্রমণে) আল্লাহকে দেখেননি।
হাদীসে এটাও উল্লেখিত যে, মুহাম্মদ তার সঙ্গীদের সামনে আলীকে হারূন এবং নিজেকে মূসার মতো বলে উল্লেখ করেছেন।
কিছু মুসলমান লেখক যেমনঃ মোহাম্মদ আলী কোরআনের ৪৬ঃ১০ কে দ্বিতীয় পুস্তকের ১৮ঃ১৮ এর তথ্যসূত্র বলে উল্লেখ করেছেন। ইসরায়েলের বংশোদ্ভূত মূসা এবং তারই মত একজন হবে যে কিনা মুহাম্মদ বলে বিশ্বাস করা হয়।
আবার, কোরআনের (৭৩ঃ১৫) ফেতহুল্লাহ গুলে নের  মত মুসলমান লেখকেরা দ্বিতীয় বিবরণ ১৮ঃ১৮এর তথ্য বলে উল্লেখ করেন।
যোহন ১ঃ২০-২১ কেও অনেক মুসলিম এই ব্যাপারে ব্যবহার করে যে,  দ্বিতীয় পুস্তক ১৮ঃ১৮ যিশু খ্রিস্টের নবীত্বের বার্তা নয়।  আব্দুল্লাহ জাহাঙ্গীর দাবী করেন, যোহন ১ঃ২০-২১ অনুসারে, ইহুদীরা তাদের উপর অঙ্গীকারকৃত মসিয়াহ (যিশু) এবং নবী (মুহাম্মদ) দুইজন ভিন্ন ব্যক্তি হবে। এবং এই কারণেই তারা যোহনকে জিজ্ঞেস করে, "সে (যোহন) কে?" এবং যোহন নির্দ্বিধায় স্বীকার করে, "আমি মসীহ নই।"তারা যোহনকে আবার জিজ্ঞেস করে, "তুমি কে তাহলে? তুমিই কি এলিয়?" যোহন উত্তর দেয়, "আমি নই।" তারা তাকে জিজ্ঞেস করে, "তাহলে তুমিই কি সেই নবী?" সে উত্তর দেয়, "না।" (যোহন ১ঃ২০-২১)
এছাড়াও যোহন ৭ঃ৪০-৪১ অনুসারে, এটা বলা যেতে পারে যে, যিশুর জীবনকালে ইহুদীরা দ্বিতীয় পুস্তকের ১৮ঃ১৮তে উল্লেখিত নবীর জন্য অপেক্ষা করছিল। তারা বিশ্বাস করতো নতুন একজন নবী আসবেন যিনি কিনা মসীহর চেয়ে ভিন্ন কেউ হবেন। তার এই কথা গুলো শুনে কিছু মানুষ বলে উঠে, "নিশ্চয়ই এই ব্যক্তিই হচ্ছেন নবী।" কিছু মানুষ বলে, "ইনি হচ্ছেন মসীহ।" তখন অন্যরা প্রশ্ন জুড়ে, "মসীহ কীভাবে গালীল থেকে আসবেন?" (যোহন ৭ঃ৪০-৪১)
দ্বিতীয় পুস্তক, ৩৩ঃ২
ডান|থাম্ব|170x170পিক্সেল|মক্কা শহরের জাবাল আন-নূর (আক্ষরিক অর্থঃ আলোর শৃঙ্গ) এই পর্বতেই মুহাম্মদ তার কোরআনের প্রথম বাণী গ্রহণ করেন। যা ছিল কোরআনের ৯৬ঃ১ "পড়। তোমার স্রষ্টার নামে।" আল-সামওয়াল আল-মাগরিবি এই বাণীটি নিজের বইয়ে মুহাম্মদের নবীত্বের ব্যাপারে ভবিষ্যদ্বানী বলে উল্লেখ করেন। তিনি বলেন, সিনাই এখানে মূসা অর্থে ব্যবহৃত অয়েছে। সাইর পর্বত। "এসাউর পর্বত" দ্বারা যিশু এবং পারান পর্বত "ইশমায়েলের পর্বত" দ্বারা মুহাম্মদকে বোঝানো হয়েছে।
কিছু মুসলমান আবার দ্বিতীয় পুস্তকের ৩৩ঃ২ এর সাথে কোরআনের ৯৫ঃ১-৩ এর মিল খুঁজে পান। যেখানে "ডূমুর ও জলপাই" দ্বারা যিশু, "সিনাই পর্বত" দ্বারা মূসা এবং "মক্কা" দ্বারা মুহাম্মদকে বোঝানো হয়েছে।
"দশ হাজার পবিত্র ব্যক্তি" দ্বারা মুহাম্মদের দশ হাজার সঙ্গীর কথা বলা হয়েছে।. দেখুনঃ মক্কা বিজয়
গীতসংহিতা, ৪৫
ডান|থাম্ব|165x165পিক্সেল|হিয়া, দ্বারা মুহাম্মদের দৈহিকভাবে উপস্থিতিকে বর্ণনা করা হয় গীতসংহিতা (৪৫ঃ১-১৭) রাজার প্রশংসাবানী সংবলিত একটি ভবিষদ্বানী ও সঙ্গীত। অনেক মুসলমান গবেষক নিম্নোক্ত কারণে এই রচনাকে মুহাম্মদের জন্য রচিত বলে উল্লেক্ষ করেন।
গীতসংহিতা,১১০ঃ১
একাধিক মুসলমান লেখক, যেমন আফজাল-উর-রহমান এবং ডেভিড বেঞ্জামিন কেলদানি বলেন যে, গীতসংহিতা ১১০ঃ১ আসলে মুহাম্মদ ও তার আল-ইসরা এবং আল-মিরাজের দিকে যাত্রার ভবিষ্যদ্বাণী করে।   সুসমাচারে, যিশু এই বাণী তার নিজের জন্য বলে উল্লেখ করেন। তিনি জানান, এখানে "আমার মালিক" দ্বারা খ্রিস্টকে বোঝানো হয়েছে। খ্রিস্ট উপাধি তিনি পরবর্তীতে নিজেই ধারণ করেন।
যিশাইয়, ২৯ঃ১২
জাকির নায়েক এই বাণীটি মুহাম্মদকে নিয়ে করা ভবিষ্যতদ্বানী বলে উল্লেখ করেন। কেননা উল্লেখিত আছে যে, যখন বাণী নিয়ে জিব্রাইল মুহাম্মদের কাছে আসে এবং পড়তে বলে, মুহাম্মদ জানায়, "আমি পড়তে জানি না।" একই বাণী খ্রিস্টান গবেষকেরা অবশ্য অন্য চোখে দেখে। তাদের মতে এই বাণী অবিশ্বাসীদের জন্য, যারা নবী ইসাইয়াহের কথা বুঝতে পারেনি বা অবিশ্বাস করেছিল। তার দর্শন ছিল সীল করে দেয়া বইয়ের মতো যা প্রকান্তরে গুপ্ত ছিল।
যিশাইয়, ৪০
খ্রিস্টানরা এই বক্তব্যকে বাপ্টিস্ট জনকে উদ্দেশ্য করে বলা হয়েছে বলে মানেন। যিনি কিনা যিশুর কাজিন ছিলেন। তিনি অরণ্যে বাস করতেন এবং যিশুর আগমন উল্লেখ করেছিলেন। মার্কের বাইবেলে এই বাণী সরাসরি বাপ্তাইজক যোহনকে উল্লেখ করেছে বলে দাবী করে।   যিশাইয় ৪০ঃ৩-৫ এর ব্যাখ্যা মুসলমান সমাজে অবশ্য মুহাম্মাদকে ইঙ্গিত করে দেয়া বলেই প্রচলিত।  আলী উনাল কোরআনের [ সুরা ফাতিহা ১:৬-৭ ] এক্ষেত্রে উল্লেখ করেন, যাতে বলা হয়েছে, "আমাদেরকে সরল পথ দেখাও,[১ঃ৬] সে সমস্ত লোকের পথ, যাদেরকে তুমি নেয়ামত দান করেছ। তাদের পথ নয়, যাদের প্রতি তোমার গজব নাযিল হয়েছে এবং যারা পথভ্রষ্ট হয়েছে।[১ঃ৭] "
যিশাইয়, ৪২
ডান|থাম্ব|192x192পিক্সেল|[[খন্দকের যুদ্ধ|খন্দকের যুদ্ধের মানচিত্রে "সেলা পর্বত" (جـبـل سـلـع) (הר סלע) যা মদিনার মাঝে অবস্থিত।]] যিশাইয় ৪২ মুসলমানদের মাঝে অনেক আগে থেকেই মুহাম্মাদ সম্পর্কিত ভবিষ্যদ্বানী হিসেবে ব্যবহৃত। মুহাম্মাদের সময়কাল থেকেই মুসলমানরা বিশ্বাস করে একমাত্র মুহাম্মাদই এককভাবে সেই ভবিষ্যদ্বানীর সত্যতা প্রমাণ করে।  প্রথম বাক্যের "সাবধান আমার দাস, যাকে আমি তুলে ধরেছি,আমার নির্বাচিত" কথাটি হিব্রুতে অনুবাদ করলে। "আমি তুলে ধরেছি" হচ্ছে  "אתמך"(এতমোখ)। এই শব্দ বাইবেলের অন্য কোথায় আসে নি। মুসলমান লেখকেরা এই এতমোখ ( "אתמך") শব্দের সাথে আরেকটি শব্দের লিখনীর "אחמד" মিল খুঁজে পান, যা হল আহমাদ। এতদ্বারা প্রভু কর্তৃক নির্বাচিত ব্যক্তি হল আহমাদ, এরকম যুক্তি দাঁড় করানো হয়েছে। মুহাম্মাদের স্ত্রী,আয়িশা ,যিনি কিনা আবু বকরের কন্যা বিশ্বাস করতেন মুহাম্মাদ এই যিশাইয় ৪২ এর ভবিষ্যদ্বানী পূরণ করেছেন। আব্দুল্লাহ ইবনে আমর ইবনে আল-আস,কা'আব আল-আহবার, এবং আবদুল্লাহ ইবনে সালাম ও এই দলের অন্তর্ভুক্ত।
যিশাইয় ৪২ঃ১৩ তে মুসলমান সাম্রাজ্য জয় নিয়ে উল্লেখ আছে বলে বিশ্বাস করা হয়। বিশ্বাস করা হয় যে, "নতুন গান" দ্বারা আরবি ভাষার কোরআন অথবা ইসলাম ধর্মের প্রার্থনার ডাক আজানকে বোঝানো হচ্ছে।  দ্বীপপুঞ্জ দ্বারা ইন্দোনেশিয়া কিংবা মালয়েশিয়া বোঝানো হতে পারে।
সেলা পর্বত দ্বারা মদিনার পর্বত এবং১১তম লাইনে উল্লেখিত মুহাম্মাদের পূর্বপুরুষ কেদার এর উল্লেখ মুসলমানরা প্রমাণ হিসেবেই মেনে নেয়।
যিশাইয়, ৫৪
ডান|থাম্ব|ইসাইয়াহ ৫৪ঃ২-৩ "তোমার তাবুর পরিধি বিস্তার কর, তোমার ডানে এবং বামে।" দ্বারা মুসলমান সাম্রাজ্যের বিস্তৃতির ব্যাপারে ভবিষদ্বানী করা হয়েছে বলে মুসলমানরা বিশ্বাস। saiah 54:2-3 মুসলমান লেখকেরা দাবী করেন "ব্যারন" দ্বারা এখানে মক্কাকে বোঝানো হয়েছে, কেননা মুহাম্মাদের আগে কোন নবী আসেনি। রাহমাতুল্লাহ কীরানবি বলেন, "সন্তান গর্ভে আসেনি" দ্বারা বোঝানো হচ্ছে " আগে কোন নবী আসেনি"।   তারা দাবী করেন, "নিঃসন্তান নারী" হল হাজেরা, "বিবাহিত নারী" দ্বারা সারাহকে বোঝানো হয়েছে।  এই অংশটিকে মুসলমান সাম্রাজ্যর বিস্তৃতির ভবিষ্যদ্বানী বলে উল্লেখ করা হয়েছে।